stanford-oval/wikipedia huggingface dataset:
ריפת

| --- | --- |
 אב:  גומר בן יפת 
 
רִיפַת הוא דמות מקראית, בנו של גומר ונכדו של יפת.
יוסף בן מתתיהו מזהה אותו כאבי הפפלגונים.על פי מספר תאולוגים נוצרים, צאצאיו של ריפת חיו למרגלות ההרים הריפאנים, הקרויים על שמו ומזוהים עם הרי אורל.
לפי מסורת חז"ל ממלכתו של ריפת היא ממלכת חדייב
מסורות שונות קושרות בין ריפת למוצאם של עמים קלטיים. על־פי ספר יוסיפון, צאצאי ריפת הם הברטונים: ”ריפת הם בריטנוס היושבים בארץ ברטניא על נהר לירא; ושופכים נהר שיגנא ולירא בים אוקיינוס, הוא הים הגדול“. דוד פלוסר כותב ש”סיבת הזיהוי של ריפת עם אנשי Bretagne אינה נהירה“. מסורת אירית טוענת כי ריפת הוא האב הקדמון של הקלטים, ושושלתו ניתנת לאיתור על ידי שם המשפחה רדפת (Redpath), רִידפת (Ridpath) או רֶיְדפת (Reidpath). תאוריה זו מפורטת בספריו של התאולוג הגרמני-פרוטסטנטי אוגוסט וילהלם קנובל (אנ').
הערות שוליים

↑  ספר בראשית, פרק י', פסוק ג'
1 2  ראו אנציקלופדיה מקראית כרך ז'
↑  יוסף בן מתתיהו, קדמוניות היהודים א, ו (באנגלית)
↑  ספר יוסיפון, א – לוח העמים, מהדורת פלוסר, עמ׳ 3-4 (וראו גם בפרק ב, עמ׳ 17). מאוחר יותר הובאו הדברים בספר הישר: ”ובני ריפת הם ברטונים היושבים בארץ ברטניה על נהר לידה (!) השופך את מימיו בים הגדול גיחון הוא אוקיָנוס“ (ספר הישר, פרשת נח <ונציה שפ״ה, כא ע״ב>).
↑  דוד פלוסר, ספר יוסיפון, עמ׳ 3, הערה לשורה 10. עם זאת, ניתן לשער שסיבת הזיהוי היא בשל הדמיון בין השם היווני הקדום של בריטניה Πρεττανική = Prettanikē (הנובע אולי משמו הקדום של האי בפרוטו־בריטונית Pritanī). וראה את חילופי הגרסאות (כרך ב, עמ׳ 255): ריפפתניא, ריפתניא, בריפתניא.
| צאצאי נח לפי ספר בראשית |
| --- | --- | --- |
| שם ובניו | עילם • אשור • ארפכשד • לוד • ארם • עוץ • חול • גתר • מש • שלח |  |
| חם ובניו | כוש • מצרים • פוט • כנען • סבא • חוילה • סבתה • רעמה • סבתכא • נמרוד • לודים • ענמים • להבים • נפתוחים • פתרוסים • כסלוחים • יבוסי • אמורי • גרגשי • חיוי • ערקי • סיני • ארוודי • צמרי • חמתי |  |
| יפת ובניו | גומר • מגוג • תירס • יוון • תובל • משך • מדי • ריפת • אשכנז • תוגרמה • אלישה • תרשיש • כתים • דדנים |  |
ערך זה הוא קצרמרבנושא תנ"ך. אתם מוזמנים לתרום לוויקיפדיה ו.
שאהד 197

|  מידע בסיסי |
| --- | --- |
 ייעוד:  כטב"ם העברת אמל"ח
 ארץ ייצור:  איראן איראן
 משתמשים:  איראן איראן
 ממדים
 מוטת כנפיים:  7 מ'
 ביצועים
 מהירות:  200 קמ"ש
 טווח:  2,000 ק"מ
 
שאהד-197 (בפרסית: شاهد ۱۹۷) הוא כטב"ם תוצרת התעשייה הצבאית האיראנית. הוא דומה במאפייניו לשאהד 141.
מאפיינים

לשאהד 197 טווח טיסה של כ-2000 ק"מ ומהירות הטיסה שלו היא 200 קמ"ש. הוא מסוגל לשהות באוויר 20 שעות ולשאת משקל של עשרות ק"ג. אורך מוטת הכנף שלו היא 7 מטר.
יירוט

ב-15 במרץ 2021 יירטו מטוסי F-35I אדיר של חיל האוויר הישראלי 2 כטב"מי שאהד 197 שנשאו אקדחים ואמצעי לחימה לארגון הטרור חמאס. על פי נתיבי הטיסה, ההערכה היא כי יעד ההעברה היה שטחי יהודה ושומרון ורצועת עזה. זוהי הפלת בכורה עולמית ל-F-35.
מקורות איראניים זיהו את הכטב"מים כשאהד 181 או כשאהד 191 וטענו שהדגם שאהד 197 לא קיים או שלא פורסם עד כה.
גלריה

ירוט שני המל"טים על ידי מטוסי אדיר
ראו גם

צמאד – כטב"ם איראני שהופל על ידי חיל האוויר הישראלי במבצע שומר החומות
שאהד 141 – כטב"ם איראני שהופל על ידי חיל האוויר הישראלי בפברואר 2018
הערות שוליים

1 2   כך יירט צה"ל את המל"טים האיראניים בדרכם לישראל, באתר צה"ל.
↑  انهدام سه فروند پهپاد ایرانی توسط جنگنده‌های اسرائیل + ویدیو و تصاویر, באתר تحولات جهان اسلام
↑  IDF details Iranian UAV incursions, באתר janes
ערך זה הוא קצרמרבנושא איראן ובנושא כלי טיס צבאיים. אתם מוזמנים לתרום לוויקיפדיה ו.
שייח סבאלי

שייח טידיאן סבאלי (בצרפתית: Cheikh Tidiane Sabaly; נולד ב-4 במרץ 1999 בקולדה שבסנגל) הוא כדורגלן סנגלי המשחק בעמדת קשר הכנף בקבוצת מץ מליגת המשנה הצרפתית ובנבחרת סנגל.
קריירת מועדונים

סבאלי גדל במחלקת הנוער של ג'נריישן פוט, ושיחק בקבוצה הבוגרת של המועדון במסגרת ליגת העל הסנגלית. בשנת 2018 חתם במץ מליגת המשנה הצרפתית. בעונת 2019/2020 הושאל לפו מהליגה הצרפתית השלישית, ובמהלך תקופת ההשאלה ערך 25 הופעות ליגה, בהן הבקיע עשרה שערים. בהמשך הושאל פעם נוספת לפו, עמה העפיל לליגת המשנה הצרפתית, ולקווילי-רואן, גם היא מליגת המשנה הצרפתית. לקראת עונת 2022/2023 חזר למץ, שנשרה מליגת העל הצרפתית לליגת המשנה הצרפתית, והחל לשחק בקבוצה באופן קבוע. בתום העונה העפיל עם הקבוצה לליגת העל הצרפתית, אך בתום עונה נוספת נשר עם המועדון לליגת המשנה הצרפתית.
קריירה בינלאומית

ב-9 בספטמבר 2023 ערך סבאלי את הופעת הבכורה שלו בנבחרת סנגל, בתיקו 1-1 נגד נבחרת רואנדה במסגרת מוקדמות גביע אפריקה לאומות 2023.
הערות שוליים

↑  CHEIKH SABALY PRÊTÉ PAR LE FC METZ (L1) באתר הרשמי של קווילי-רואן, 24 בינואר 2022 (בצרפתית)
שייח מופזר שוקור

| --- | --- |

 לידה:  27 ביולי 1972 (בן 52) קואלה לומפור, מלזיה 
 מידע כללי
 השכלה:  Manipal University  Maktab Rendah Sains MARA Terendak 
 זמן שהייה בחלל:  10 ימים, 20 שעות
 משימות
 סויוז TMA-10, סויוז TMA-11 
 
שייח מופזר שוקור (באנגלית: Sheikh Muszaphar Shukor Al Masrie bin Sheikh Mustapha; נולד ב-27 ביולי 1972) הוא רופא ממלזיה שטס לחלל במסגרת תוכנית החלל של המדינה. הוא טס לחלל בשנת 2007 בחללית "סויוז TMA-11" שהתחברה לתחנת החלל הבין-לאומית.
ביוגרפיה

שייח מופזר שוקור נולד בקואלה לומפור במשפחה בעלת שורשים מליים וערבים. לאחר סיום בית ספר תיכון הוא למד רפואה. בשנת 1998 הוא התחיל לעבוד בבתי חולים בקואלה לומפור.
בשנת 2006 הוכרז על פתיחת הרשמה להשתתפות בטיסה לחלל. במסגרת רכישת 18 מטוסים מדגם "סוחוי Su-30" ממשלת מלזיה סיכמה עם רוסיה על השתתפות אזרח מלזי בטיסה חלל. לאחר מיון וקורס ראשוני שני אזרחים עברו קורס הכנה מלא במרכז גגארין להכשרת קוסמונאוטים שנמשך 18 חודשים. לאחר סיום מוצלח של הקורס, בדיקות בריאותיות ומיון נוסף שייח מופזר שוקור נבחר להשתתפות בטיסה.
בהיותו אורח של ממשלת רוסיה, הוא הוזכר במסמכים רשמיים כ"משתתף טיסה".
חללית "סויוז TMA-11" שוגרה לחלל ב-10 באוקטובר 2007. מפקד טיסה היה יורי מלנצ'נקו והיא כללה חברי צוות משלחת מס' 16 לתחנת החלל הבין-לאומית. החללית התחברה לתחנת החלל הבין-לאומית. במהלך שהייה בתחנת החלל שייח מופזר שוקור ביצע מספר ניסויים בתחום רפואה וביולוגיה.
בהכנות לטיסה שייח מופזר שוקור קיבל הנחיות להתנהגות בהקשר לאסלאם. הטיסה נערכה במהלך רמדאן והוא היה צריך לצום בהתאם לדרישות החג (בהתאם למסלול החללית מחזור יום/לילה שלה היה 90 דקות בלבד)
ב-21 באוקטובר החללית "סויוז TMA-10" (פיודור יורצ'יחין היה מפקד טיסה) התנתקה מתחנת החלל. עקב בעיה טכנית מסלול הנחיתה השתנה והיא נחתה כ-340 ק"מ מהמקום המתוכנן.
שייח מופזר שוקור כתב מספר ספרים על חייו. הוא עובד באוניברסיטה הלאומית בתפקיד חוקר.
הערות שוליים

↑  https://web.archive.org/web/20071011194852/http://thestar.com.my/news/story.asp?file=%2F2007%2F9%2F22%2Fnation%2F18514133&sec=nation
↑  Установлена причина жесткой посадки "Союза", Lenta.RU (ברוסית)
↑  https://themuslim500.com/profiles/dr-sheikh-muszaphar-shukor/
| --- | --- |
בקרת זהויות :  GND: 103315279X  ISNI: 0000 0000 7598 9184  LCCN: n2007226148  VIAF: 106755912   WorldCat (עם VIAF): 106755912
שיר אדמה

אנסמבל שיר אדמה הוא הרכב מוזיקלי אקוסטי המתמחה בשירי ארץ ישראל. ההרכב פעיל מאז 2008.
ההרכב מתייחד במופעי מוזיקה ותוכן המשלבים בין ישראליות ליהדות, באמצעות חיבורים מקוריים בין טקסטים מהזמר העברי לטקסטים מהמסורת היהודית. דוגמה לחיבור מסוג זה הוא המופע "שרים מדרשיר", המחבר בין שירי ארץ ישראל לפרשות השבוע. המופע התבסס על הגותו של חנן פורת, ועל הטור מדרשיר שכתב בעלון השבת מעט מן האור.
השירים שמנגן ההרכב שייכים לרפרטואר הארץ-ישראלי הקלאסי, ומשלב בהם נגיעות של ג'אז, מוזיקה אתנית ורוק, תוך שמירה על המסגרת הכללית של הביצועים המקוריים.
חברי ההרכב

אדם צחי נולד ב-1980. זמר, גיטריסט ומלחין. למד שירה בשיטת בל קנטו. דוקטור לקולנוע מאוניברסיטת תל אביב, ומרצה במכללת הרצוג.
נעם גולדשטיין נולד ב-1981. נגן חליל צד וסקסופון. בעל תואר ראשון מהאקדמיה למוזיקה בירושלים. למד הלחנה אצל רפי קדישזון. בעל תואר שני בפסיכולוגיה קלינית.
יוני שרון נולד ב-1986. נגן כלי הקשה. למד דף, דרבוקה וריק אצל אמן כלי ההקשה זוהר פרסקו, למד בוראן וכפות אצל אייב דורון, ולמד מוזיקה אצל יאיר דלאל ופרץ אליהו.
הקלטות

בשנת 2015 הוציא ההרכב אלבום קאבר לשירי ארץ ישראל, המבוסס על המופע "שרים מדרשיר".
בשנת 2016 החל ההרכב להקליט פרויקט חידוש שירי מחתרות. עד כה חודשו השירים חיילים אלמונים, שיר בית"ר ועיר שלום של זאב ז'בוטינסקי.
שיקשד

שיקשד (בהונגרית: Sükösd) הוא כפר בנפת באיה שבמחוז באץ'-קישקון בדרום־מזרח הונגריה. עד לשואה הייתה בו קהילה יהודית.
כמו יישובים רבים באירופה, גם בשיקשד אוכלוסיית היישוב נמצאת בירידה. כך, בשנת 1990 חיו בכפר 4,130 תושבים ובשנת 2022 חיו בו רק 3,425 תושבים.
שמו של הכפר שיקשד הוזכר במסמכים לראשונה בשנת 1521.
יהודי שיקשד

יהודים חיו בעיירה במאה ה-19 ובמאה ה-20. בשנת 1944 נרצחו יהודים רבים מהכפר במהלך שואת יהודי הונגריה.
| שנה | מספר היהודים בכפר | כלל האוכלוסייה |
| --- | --- | --- |
| 1840 | 10 |  |
| 1880 | 74 | 3,556 |
| 1910 | 77 |  |
| 1920 | 57 |  |
| 1930 | 48 |  |
| 1941 | 30 | 4,139 |
הערות שוליים

↑  נתוני הכפר באתר הלמ"ס ההונגרי
↑  תיעוד יהודי שיקשד שנרצחו בשואה
↑  מפקדי האוכלוסין של יהודי הונגריה, 1993
| יישובים במחוז באץ'-קישקון |
| --- | --- | --- |
| ערי המחוז |  קצ'קמט •  באיה |  |
| ערים |  באצ'אלמאש •  דונווצ'ה •  • האיוש Hajós •  איז'אק •  יאנושהלמה •  קלוצ'ה •  קצל •  קרקאג'האזה •  קישקרש •  קישקונפלדיהאזה •  קישקונהלש •  קישקונמאישה •  קונסנטמיקלוש •  לאיושמיז'ה •  מייקוט •  שולט •  שולטוואדקרט •  סבדסאלאש •  טיסקצ'קה •  טומפה Tompa |  |
| כפרים | מדראש • דושנוק • אגשג'האזה • בלוסג • פלשלאיוש • פילפהאזה • פילפיאקב • הלווציה • יאקבסאלאש • קונברץ' • קונסאלאש • ניארלרינץ • לדאנבנה • וארושפלד • אורגוואן • באצ'בוקוד • באצ'סלש • צ'יקריה • קטימאר • קונבאיה • מאטטלקה • טטהאזה • באצ'סנטגיירג' • באטמונושטור • צ'אטאליה • צ'אבוי • דאבוד • דונפלווה • ארשקצ'נאד • ארשקהלמה • פלשסנטאיוואן • גרה • הרצגסאנטו • נג'ברצ'קה • נמשנאדאודבר • שיקשד • סרמלה • ושקוט • אפושטג • דונאג'האזה • קונדץ' • קונפסר • סלקסנטמארטון • צ'ויושפאלוש • טאש • יאסנטלאסלו • קמפץ • מוריצגאט • באצ'בורשוד • באטיה • דראגסל • דונפטאי • דונסנטבנדק |  |
| יישובים בנפת באיה |
| --- | --- | --- |
| יישובים | באיה • באצ'סנטגיירג' • באטמונושטור • צ'אטאליה • צ'אבוי • דאבוד • דונפלווה • ארשקצ'נאד • ארשקהלמה • פלשסנטאיוואן • גרה • הרצגסאנטו • נג'ברצ'קה • נמשנאדאודבר • שיקשד • סרמלה • ושקוט |  |
| --- | --- |
בקרת זהויות :  VIAF: 242299274   WorldCat (עם VIAF): 242299274
שח"ר (צה"ל)

גבי אשכנזי בסיום קורס תכנות בבית הספר למחשוב של צה"ל, ספטמבר 2010
שח"ר (ראשי תיבות של "שילוב חרדים") הוא מיזם של צה"ל לשילוב חיילים חרדים בשירות חובה במקצועות עורפיים. זאת בשונה ממסלול נצח יהודה, שהוא הגרסה הקרבית והוותיקה של שילוב חרדים בצה"ל.
המיזם מבטיח לחיילים שירות בבסיסים שבהם רב צבאי, בית כנסת ושיעור תורה יומי, אוכל כשר למהדרין, ושירות לצד גברים בלבד במעגל הראשון של העבודה. כמו כן, ניתן דגש על הכשרה מקצועית המאפשרת פרנסה בתחום לאחר תום השירות. החיילים ברובם המוחלט משרתים לאחר הטירונות על בסיס יציאות יומיות. משך שירות החובה לחיילי המיזם הוא 16–24 חודשים, בהתאם לגיל הגיוס והתפקיד.
למרות ההתנגדות העקרונית בחלקים מהציבור החרדי לשירות בצה"ל, פרויקט שח"ר זכה להסכמה שבשתיקה בקרב חלק מן העולם החרדי, בגלל ההקפדה על תנאים המתאימים לאורח החיים החרדי. בסקר שנערך בקרב משרתי תוכנית שח"ר בחיל הים נמצא כי שביעות הרצון הכללית בקרב המשרתים בתוכנית גבוהה מן הממוצע בקרב חיילי חובה בחיל. רוב המשרתים בתוכנית מוכנים לצאת לקצונה ולהתחייב לשירות קבע בצה"ל, ורובם ימליצו לאחרים להצטרף לתוכנית.
בין היתר השתתפו חרדים מגיוסי שח"ר בפיתוח טירת האגם, מערכת השו"ב המרכזית של המטה הכללי.
היסטוריה

הקבוצה הראשונה התגייסה בנובמבר 2007 למיזם "שח"ר כחול" – שילוב חרדים במערך הטכני של חיל האוויר (כחול הוא צבעו של החיל). בעקבות הצלחת הפרויקט פתחו עוד חילות (חיל המודיעין, חיל הים, אכ"א, אט"ל, הרבנות הצבאית) מחזורי גיוס במודל שח"ר, כשהם נעזרים בניסיון של חיל האוויר. המתגייסים למסלול הם גברים, מרביתם דחויי שירות משום שתורתם אומנותם; חלק ניכר מהם נשואים וכמחציתם אבות לילדים ולכן זכאים, לפי פקודות תנאי השירות בצה"ל, לתשלומי משפחה ושכר דירה במהלך שירותם.
מיזם זה הפך למוביל צה"לי בשילוב חרדים על בסיס חוק טל, מטרותיו המוצהרות הכשרה ושילוב של אוכלוסייה חרדית במעגל התעסוקה תוך מיצוי הפוטנציאל האיכותי הטמון באוכלוסייה זו לטובת השירות הצבאי. מאז הפעלת התוכנית עד שנת 2011 השתתפו בה כ-1,700 חיילים ובהתאם לנתוני אכ"א, מיולי 2011 מוצבים במאגר המילואים של צה"ל כ-290 חיילים שסיימו את שירותם במסגרת תוכנית זו, בתאריך 03/01/2012 התפטר רב חיל האוויר, סגן אלוף רם משה ראב"ד מתפקידו בפרויקט שילוב החרדים בצה"ל בתגובה להחלטת הרמטכ"ל לחייב חילים חרדים לשמוע שירת נשים על פי כללי השילוב הראוי.
הערות שוליים

↑  יואב זיתון, מצה"ל להיי-טק: חרדים בנו את "טירת האגם", באתר ynet, 9 ביולי 2013
↑  מעל 600 חרדים התגייסו לשח"ר כחול, באתר חיל האוויר הישראלי, 4 בינואר 2012
↑  דו"ח מבקר המדינה. שירות חרדים בצה"ל, 2011. כ-1,280 מתגייסים חרדים בשנת 2011, וכמחציתם גויסו לשח"ר.
↑  דו"ח מבקר המדינה: שירות חרדים בצה"ל, 2011
↑  גילי כהן, רב חיל האוויר פרש מהתכנית לשילוב חרדים בצה"ל, באתר הארץ, 3 בינואר 2012
ערך זה הוא קצרמרבנושא צה"ל. אתם מוזמנים לתרום לוויקיפדיה ו.
שאיולאד

שאיולאד (בהונגרית: Sajólád) הוא כפר במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה גם אוכלוסיית שאיולאד קטנה משמעותית בעשרות השנים האחרונות מ-3,158 תושבים בשנת 2005 עד 2,732 תושבים בשנת 2018 (ירידה של כ-13%).
בשאיולאד חיו מעט יהודים ובמקום קיים בית קברות יהודי.
| שנה | כמות יהודים | כלל האוכלוסייה |
| --- | --- | --- |
| 1840 | 29 |  |
| 1880 | 48 | 1,040 |
| 1910 | 27 |  |
| 1920 | 18 |  |
| 1930 | 21 |  |
| 1941 | 22 | 1,794 |
רכס קלייר

| --- | --- |

 מידע כללי
 גובה:  1,456 מ' 
 מיקום:  אזור הברית האנטארקטית,
 רכס הרים:  ההרים הטראנס-אנטארקטיים 
 קואורדינטות:  77°10′00″S 161°10′59″E﻿ / ﻿77.1667°S 161.183°E﻿ / -77.1667; 161.183
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירכס קלייר(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירכס קלייר
 
רכס קלייר (באנגלית: Clare Range) הוא רכס הרים באזור חוף סקוט של ארץ ויקטוריה, שבאנטארקטיקה.
הרכס משתרע לכיוון מערב - דרום-מערב, החל ממצוק ספרם ועד רכס וילט.
הרכס משתרע מצידו הדרומי של קרחון מקאיי.
גובהו של הרכס 1,456 מטרים מעל פני הים.
היסטוריה > גילוי ומיפוי הרכס

הרכס הוקף באוקטובר - דצמבר 1957 על ידי משלחת הסקר הצפונית הניו זילנדית (New Zealand Northern Survey Party) של המשלחת הטראנס-אנטארקטית של חבר העמים הבריטי אשר חקרה את אנטארקטיקה בין השנים 1956–1958.
היסטוריה > מקור השם

של הרכס ניתן לו על ידי משלחת הסקר הניו זילנדית.
הרכס נקרא על שם קלייר קולג', באוניברסיטת קיימברידג', שבאנגליה, וזאת בדומה לאתרים נוספים באזור הנקראים על שם קולג'ים בקיימברידג'.
הערות שוליים

↑  ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד
1 2 3 4 5 6 7  מידע גאוגרפי והיסטורי
↑  מידע גאוגרפי
1 2 3  מידע על מקור שם הרכס
1 2  מידע היסטורי
רכס ורמיליון (אלברטה)

ערך זה עוסק ברכס באלברטה. אם התכוונתם למשמעות אחרת, ראו .
| --- | --- |

 מידע כללי
 גובה:  2,950 מ' 
 שטח:  342 קמ"ר 
 מדינה:  קנדה 
 מיקום:  אלברטה, קנדהקנדה
 רכס הרים:  הרי הרוקי הקנדיים 
 קואורדינטות:  51°30′N 115°45′W﻿ / ﻿51.5°N 115.75°W﻿ / 51.5; -115.75
  (למפת קנדה מוגדלת) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי רכס ורמיליון(למפת קנדה רגילה) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי רכס ורמיליון(למפת אלברטה רגילה) אדמונטון קלגרי רד דיר לת'ברידג' מדיסין הט גרנד פריירי קולומביה הבריטית הטריטוריות הצפון-מערביות ססקצ'ואן ארצות הבריתרכס ורמיליון(למפת אלברטה מוגדלת) אדמונטון קלגרי רד דיר לת'ברידג' מדיסין הט גרנד פריירי קולומביה הבריטית הטריטוריות הצפון-מערביות ססקצ'ואן ארצות הבריתרכס ורמיליון
 
רכס וֶרְמִילִיוֹן (באנגלית: Vermilion Range; מילולית: רכס השָשַר) הוא רכס הרים בהרי הרוקי הקנדיים, בשטח הפארק הלאומי באנף, בפרובינציית אלברטה שבקנדה.
גאוגרפיה

שטחו של הרכס 352 קמ"ר.
אורכו של הרכס כ-56 קילומטרים מצפון לדרום, ורוחבו 35 קילומטרים ממזרח למערב.
שיאו של הרכס בהר קסקייד שגובהו 2,998 מטרים מעל פני הים (ההר מתנשא מעל העיר באנף, שמדרום לרכס).
גובהו הממוצע של הרכס 2,182 מטרים מעל פני הים.
הרכס ממוקם ממזרח לרכס סואובק, וממערב לרכסים בייר ופאליסר.
גאוגרפיה > הרים עיקריים

רכס זה כולל את האתרים הבאים:
| הר | גובה במטרים | שם באנגלית |
| --- | --- | --- |
| הר קסקייד | 2,998 | Cascade Mountain |
| פסגת פלינטס | 2,950 | Flints Peak |
| הר ברוסטר | 2,859 | Mount Brewster |
| הר פרואו | 2,858 | Prow Mountain |
| הר נורקווי | 2,522 | Mount Norquay |
גאוגרפיה > רכס ורמיליון "האחר"

ישנו בסמוך, רכס נוסף בשם זה - רכס ורמיליון בפרובינציית קולומביה הבריטית; שני הרכסים בעלי שם זה נמצאים בהרי הרוקי הקנדיים.
היסטוריה > מקור השם

שמו של ההר ניתן לו בשנת 1858 על ידי המגלה ג'יימס הקטור; צבעו של הרכס היה צהוב, אולם האומות הראשונות שגרו בסמוך להר השתמשו בתחמוצת הברזל שבהר (שצבעה שני).
הערות שוליים

↑  מידע גאוגרפי באתר אנציקלופדיית ההרים הקנדית
↑  לפי מקור אחר שטחו של הרכס 551 קמ"ר
↑  נתונים גאוגרפיים על הרכס
↑  מידע גאוגרפי
↑  מקור שמו של הרכס
שליף

שליף אשר נועד לשימוש במבחן ועל כן הוא נוצר בגודל קטן דיו כדי להסתירו בכף ידו של הנבחן
שליף אשר הוחבא בקרטון שתייה
בסלנג "שְלִיף" הוא דף המכיל גרסה מקוצרת של הערות אשר נועדו לעיון מהיר.
שליפים נקראים כך משום שתלמידים מסוגלים לשלוף אותם ממקום מחבוא בלי ידיעתם של המורים כדי לרמות במבחנים ללא חומר פתוח, בהם התלמידים נבחנים על ידע שלמדו בעל פה.
השליף נכתב לעיתים קרובות על פיסת נייר קטנה, אשר ההערות בה כתובות לרוב בכתב זעיר.
בעידן המודרני ניתן להשתמש בכלים שונים להפקת שליפים, מלבד עט ונייר, כגון הקטנת חומר העיון לממדים קטנים בעזרת מכונת צילום. ניתן גם להשתמש בשליף שאינו על גבי נייר, כגון מידע השמור בטלפון סלולרי, במחשבון ובאמצעים אלקטרוניים אחרים.
מלבד שימוש ככלי לרמאות בבחינות, שליף יכול להוות גם כלי עזר ללמידה, כלי לסיכום ותמצות החלקים החשובים בתוכן, בדומה לפתק בזק. יכולים להיות לו גם שימושים טכניים, ככלי עזר, לשליפה מהירה של מידע טכני, למשתמש שאינו מיומן, שנדרש לזכור בעל פה.
ראו גם

נוסחאון
תקציר
פתק בזק (כלי עזר לימודי)
רחוב בייקר

| --- | --- |

 מידע כללי
 על שם:  ויליאם בייקר
 אורך:  1 ק"מ ק"מ
 מיקום
 מדינה:  אנגליה
 עיר:  לונדון
 רובע:  הסיטי של וסטמינסטר
 שכונה:  וסטמינסטר
 רחובות מסתעפים:  דרך מרילבון, Melcombe Street, Dorset Street, Park Road, Allsop Place, Clarence Terrace, George Street, Marylebone, Crawford Street, Portman Square, York Street, Marylebone, Outer Circle, Blandford Street, Paddington Street 
 קואורדינטות:  51°31′12″N 0°09′24″W﻿ / ﻿51.52°N 0.1566°W﻿ / 51.52; -0.1566
 he
 
מפת אזור רחוב בייקר
רחוב בייקר הוא רחוב בשכונת מרילבון בסיטי של וסטמינסטר בלונדון. הוא נקרא על שם הבנאי ויליאם בייקר, שבנה את הרחוב במאה ה-18. הרחוב התפרסם בזכות הקשר שלו לבלש הבדיוני שרלוק הולמס, שהתגורר בכתובת הבדיונית רחוב בייקר 221 ב' בצפון הרחוב. במקור, הרחוב היה אזור למגורים ברמה גבוהה, אך כיום הוא תפוס בעיקר על ידי שטחים מסחריים.
מיקום

רחוב בייקר הוא כביש סואן, שוכן באזורי המיקוד NW1/W1 ומהווה חלק מהכביש המהיר A41. הוא ממשיך דרומית לריג'נטס פארק, הצומת עם פארק רואד, במקביל לגלוסטר פלייס, ופוגש את דרך מרילבון, כיכר פורטמן ורחוב וויגמור. בשנת 2019 הוחלף הרחוב החד-כיווני עד אז כדי להתאים לנתיבים שעוברים בשני הכיוונים.
בצומת עם רחוב וויגמור, רחוב בייקר הופך לרחוב אורצ'רד, שמסתיים כשהוא נפגש עם רחוב אוקספורד. אחרי כיכר פורטמן הדרך ממשיכה כרחוב אורצ'רד.
צומת הרחובות בייקר ומרילבון הייתה ידוע בהיסטוריה ככיכר מרילבון, שהוא עדיין שמו הלא-רשמי.
היסטוריה

רחוב בייקר הוצב במאה ה-18 על ידי הבנאי ויליאם בייקר, שעל שמו הוא נקרא.
היסטוריה > המאה ה-19

בשנת 1835, נפתח ברחוב בייקר מוזיאון השעווה הראשון של מאדאם טוסו. בשנת 1884, המוזיאון עבר, ממש מעבר לפינה, לדרך מרילבון.
גם בשנת 1835 הגיע הפסל ג'יימס פילנס להתגורר ולעבוד מרחוב בייקר 82.
תושבי בלוק האחוזה היוקרתי, צ'ילטרן קורט, בקצה ריג'נטס פארק של רחוב בייקר כוללים את הסופרים ארנולד בנט והרברט ג'ורג' וולס המונצחים במקום בעזרת הלוחיות הכחולות.
תומאס צ'ארלס דרוס ניהל את ה"בייקר סטריט בזאר" עד מותו בשנת 1864, ומאוחר יותר היה נושא למקרה של דוכס פורטלנד.
היסטוריה > המאה ה-20

בשנת 1940 המפקדה של מנהלת המבצעים המיוחדים עברה לרחוב בייקר 64. לעיתים קרובות הם נקראו "הלא סדירים של רחוב בייקר" על שם חבורת הרחוב של שרלוק הולמס באותו שם.
"בוטיק אפל" של הביטלס התבסס ברחוב בייקר 94 בין השנים 1967 ל-1968.
שוד משמעותי של סניף של בנק לוידס התרחש ברחוב בייקר בשנת 1971.
במשך שנים רבות, המשרד הראשי של מרקס אנד ספנסר, לשעבר הקמעונאית הגדולה ביותר בבריטניה, היה ממוקם ב"מייקל האוס" (נקרא במקביל למותג הקבוצה "סנט מייקל"), ברחוב בייקר 55, עד שהחברה עברה להתגורר באגן פדינגטון ב-2004. זה היה אחד מבנייני התאגידים הידועים ביותר בבריטניה, ומאז הוא פותח מחדש כמתחם משרדים מודרני על ידי London & Regional Properties לתכנון בידי MAKE אדריכלים ו-Expedition Engineering.
שלט כחול של מועצת מחוז לונדון מנציח את ראש הממשלה ויליאם פיט הבן שהתגורר ברחוב בייקר 120 בין השנים 1803–1804. הזמרת הבריטית דאסטי ספרינגפילד התגוררה ברחוב בייקר בשנות ה-60.
היסטוריה > המאה ה-21

בפברואר 2019 הוסב רחוב בייקר מרחוב חד כיווני לכיוון דרום לרחוב דו כיווני.
בניינים

איי סיישל מקיימים קונסוליה ברחוב בייקר 111.
תחבורה

ברחוב מיוצגת הרכבת התחתית של לונדון על ידי תחנת הרכבת התחתית רחוב בייקר, אחת התחנות התחתיות הוותיקות ביותר ששרדו בעולם.
בתרבות פופולרית

בספרות, שרלוק הולמס, בזליק מבייקר סטריט (הרפתקאותיו של סופר בלש), שרלוק הכלב, דיינג'ר מאוס, סקסטון בלייק, קרלנד קרוס וג'יימס בלק מהבלש קונאן התגוררו כולם לאורך הכביש.
"Baker Street" הוא שיר של ג'רי ראפרטי, שיצא בשנת 1978. השיר היה להיט עולמי גדול, והגיע למקום השלישי בבריטניה ולמקום השני ב-Billboard Hot 100. הוא הוציא גם אלבום שכותרתו Baker Street.
"Baker St. Muse" הוא שיר מאלבומם של ג'ת'רו טאל Minstrel in the Gallery, שיצא בשנת 1975. (רחוב בייקר מוזכר לעיתים קרובות במילים של שירי ג'ת'רו טאל).
הסרט "הג'וב הבריטי" משנת 2008 התבסס על שוד בנק לוידס ברחוב בייקר בשנת 1971.
גלריה

פנים תחנת הרכבת התחתית רחוב בייקר
מוזיאון שרלוק הולמס
חנות הביטלס בלונדון
הערות שוליים

↑  "Forgotten London - Marylebone Circus". Hyde Park Now. נבדק ב-20 ביולי 2019. {{cite web}}:  (עזרה)
↑  1875 Ordnance Survey map, Digimap, 3 April 2018. (נדרשת הרשמה)
↑  Rossiter, James (2007-02-08). "UK developer wins $700m Panama contract". The Times. London. נבדק ב-2011-07-15.
↑  "PITT, WILLIAM, THE YOUNGER (1759-1806)". English Heritage. נבדק ב-2012-10-19.
↑  Baker Street Transport for London
↑  About Baker Street Two Way Project
↑  Short Hops Buses issue 769 April 2019 page 24
↑  "The London Diplomatic List" (PDF). 14 בדצמבר 2013. אורכב מ-המקור (PDF) ב-11 בדצמבר 2013. {{cite news}}:  (עזרה)
↑  Bunson, Matthew (1994). Encyclopedia Sherlockiana: an A-to-Z guide to the world of the great detective. Macmillan. pp. 16–19. ISBN 978-0-671-79826-0.
↑  Alan Barnes (2002). Sherlock Holmes on Screen. Reynolds & Hearn Ltd. p. 55. ISBN 1-903111-04-8.
↑  "How Danger Mouse became king of the TV ratings". BBC. 11 באוקטובר 2013. נבדק ב-26 בנובמבר 2018. {{cite web}}:  (עזרה)
רחוב בייקר (במרכז אנכית) על מפת סקר סידורים משנת 1875.
רכס ורמיליון (קולומביה הבריטית)

ערך זה עוסק ברכס בקולומביה הבריטית. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 גובה:  3,085 מ' 
 שטח:  568 קמ"ר 
 מדינה:  קנדה 
 מיקום:  קולומביה הבריטית, קנדהקנדה
 אורך הרכס:  46 ק"מ 
 קואורדינטות:  51°05′00″N 116°05′08″W﻿ / ﻿51.08329°N 116.08544°W﻿ / 51.08329; -116.08544
  (למפת קנדה מוגדלת) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי רכס ורמיליון(למפת קנדה רגילה) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי רכס ורמיליון(למפת קולומביה הבריטית רגילה) ויקטוריה ונקובר סארי קלונה קאמלופס פרינס ג'ורג' ארצות הברית אלברטה הטריטוריות הצפ. מע יוקון אלסקה האוקיינוס השקט רכס ורמיליון(למפת קולומביה הבריטית מוגדלת) ויקטוריה ונקובר סארי קלונה קאמלופס פרינס ג'ורג' ארצות הברית אלברטה הטריטוריות הצפון-מערביות יוקון אלסקה האוקיינוס השקט רכס ורמיליון
 
רכס וֶרְמִילִיוֹן (באנגלית: Vermilion Range; מילולית: רכס השָׁנִי) הוא רכס הרים בהרי הרוקי הקנדיים, בשטח הפארק הלאומי קוטניי, בפרובינציית קולומביה הבריטית שבקנדה.
גאוגרפיה

שטחו של הרכס 568 קמ"ר.
אורכו של הרכס כ-46 קילומטרים מצפון לדרום, ורוחבו 33 קילומטרים ממזרח למערב.
שיאו של הרכס בהר ורנדריה שגובהו 3,085 מטרים מעל פנים הים.
גובהו הממוצע של הרכס 1,767 מטרים מעל פני הים.
גאוגרפיה > הרים עיקריים

רכס זה כולל את האתרים הבאים:
| הר | גובה במטרים | שם באנגלית |
| --- | --- | --- |
| הר ורנדריה | 3,085 | Mount Verendrye |
| הר וורדל | 2,805 | Mount Wardle |
| הר נומה | 2,721 | Numa Mountain |
גאוגרפיה > רכס ורמיליון "האחר"

ישנו בסמוך, רכס נוסף בשם זה - רכס ורמיליון בפרובינציית אלברטה; שני הרכסים בעלי שם זה נמצאים בהרי הרוקי הקנדיים.
לקריאה נוספת

• Dave Birrell, , PP 62 - 65
• Gerry Shea, , PP 62 - 73
• Brian Patton, , PP 62 - 64